Филозофски факултет Универзитета у Београду

Одељење за класичне науке и Комисија за обезбеђивање квалитета и самовредновање

**ИЗВЕШТАЈ О САМОВРЕДНОВАЊУ**

**ДОКТОРСКЕ АКАДЕМСКЕ СТУДИЈЕ КЛАСИЧНИХ НАУКА**

[**СТАНДАРД 4**: **КВАЛИТЕТ СТУДИЈСКОГ ПРОГРАМА**](https://docs.google.com/document/d/1HkEZyItvXTdGBc_s95Tyg_7VVFAfK1GD/edit#heading=h.tyjcwt)

Опште одлике квалитета, релевантне и за квалитет програма докторских студија КЛАСИЧНИХ НАУКА (у вези са стратегијама за обезбеђивање квалитета, стандардима  и поступцима за обезбеђивање квалитета, системом обезбеђивања квалитета, квалитетом наставног процеса, квалитетом научно-истраживачког рада, квалитетом наставника и сарадника, квалитетом студената, квалитетом уџбеника, литературе, библиотечких и информатичких ресурса, квалитетом управљања високошколском установом и квалитетом ненаставне подршке, квалитетом простора и опреме, улогом студената у самовредновању и провери квалитета, систематским праћењем и периодичном провером квалитета) саставни су део анализе квалитета програма на Филозофском факултету (Извештај о самовредновању, 2019.). Овај извештај садржи додатну анализу  података који се односе специфично на докторске студије класичних наука.

У оквиру Одељења за класичне науке, постоји Институт за антику и класично наслеђе <https://www.f.bg.ac.rs/klasicne_nauke>.

**а) Опис стања и анализа квалитета**

Квалитет студијских програма који се реализују на Филозофском факултету обезбеђује се и прати према успостављеним процедурама које су обезбеђене посебним правилницима (Правилник о стандардима и поступцима за обезбеђивање квалитета и самовредновање, Правилник о студентском вредновању наставе) а послове вредновања обавља посебна факултетска *Комисија за обезбеђивање квалитета и самовредновање* чији су чланови представници наставника са различитих Одељења и представници студената. У процесу праћења квалитета организује се испитивање мишљења актуелних студената, докторираних студената и послодаваца, док је мишљење наставника обезбеђено кроз учешће у припреми SWOT анализе и акционог плана студијског програма.

Осим кроз устаљене процедуре за одобравање програма и обезбеђивање и контролу квалитета, квалитет овог програма заснива се и на самовредновању које организује тим наставника који ради на одељењу – редовна евалуација наставе појединих предмета, испитивање мишљења студената докторских студија класичних наука.

О програму

Филозофски факултет је акредитован за сва три ниво студија, и то за:

* 10 студијских програма основних академских студија у трајању од 4 године (240 ЕСПБ)**;**
* 12студијских програма мастер академских студија у трајању од 1 године (60 ЕСПБ) и
* 10 студијских програма докторских академских студија у трајању од 3 године (180 ЕСПБ)

Листа свих студијских  програма  који  су  акредитовани  на  Филозофском факултету Универзитета у Београду са укупним бројем уписаних студената на свим  годинама студија у претходне 3 школске године дата је у [Табели 4.1.](prilozi%20i%20tabele%20DAS/Tabela%204.1.KL.docx)

На Одељењу за класичне науке реализују се основне, мастер и докторске студије класичних наука.

|  |  |  |  |  |  |
| --- | --- | --- | --- | --- | --- |
| Р.Б. | Студијски програми | Број студената | Дужина трајања | Број кредита | Научни назив |
| 1. | ОАС класичних наука | 62 | 4 године | 240 ЕСПБ | Дипломирани класични филолог |
| 2. | МАС класичних наука | 8 | 1 година | 60 ЕСПБ | Мастер класични филолог |
| 3. | ДАС класичних наука | 16 | 3 године | 180 ЕСПБ | Доктор наука - класичне науке |

Програм докторских академских студија класичних наука креиран је према важећим акредитационим стандардима. Сви детаљи програма, који се односе на услове уписа, опште и посебне циљеве, као и структуру програма, студенти могу пратити преко линка

<http://www.f.bg.ac.rs/klasicne_nauke/program_studija.php?god=4&nivo=5>

Услови уписа на докторске академске студије класичних наука јесу завршене основне и мастер академске студије класичних наука (300 ЕСПБ), просечна оцена на мастер и основним академским студијама најмање 8 (осам), познавање минимум једног страног (светског) језика, полагање пријемног испита.

Лице које нема завршене одговарајуће студије полаже диференцијални испит, у складу са Статутом факултета.

Услови за прелазак са других студијских програма у оквиру истих или сродних области студија јесу да студент положи диференцијалне испите које утврђује Веће Одељења за класичне науке на основу увида у садржај студијског програма са којег заинтересовани кандидат прелази. Процедура преласка утврђена је Статутом Факултета.

Сви детаљи у вези са структуром и садржајем студијског програма изложени су на одговарајућем месту (в. [прилог 4.1.а](prilozi%20i%20tabele%20DAS/Prilog%204.1.a.pdf))

Радно оптерећење студената мерено бројем ЕСПБ бодова изложено је на одговарајућем месту (в. [прилог 4.1.а](prilozi%20i%20tabele%20DAS/Prilog%204.1.a.pdf))

Основни и посебни циљеви програма докторских академских студија класичних наука усклађени су са циљевима Филозофског факултета

Циљ докторских студија на Одељењу за класичне науке јесте ужестручно и научно усавршавање у некој од области класичних наука. Програм докторских студија класичних наука обухвата различите области, међу којима су: грчка и латинска лингвистика, индоевропеистика, хеленска и римска књижевност, књижевна теорија и критика, рецепција античке књижевности, византијска књижевност, неохеленистика, историја религија, традуктологија. Докторске студије на Одељењу за класичне науке омогућавају усклађивање и допуњавање са другим наукама или дисциплинама (епиграфиком, историјом старе Грчке и старог Рима, византологијом, општом књижевношћу, општом лингвистиком и другим) за које је познавање класичних језика и античке културе неопходно. Циљ докторских студија је унапређивање науке и развој научног подмлатка у области класичних наука, као и хуманистичких наука уопште.

Циљ докторских студија класичних наука јесте да кандидат, стицањем звања доктора класичних наука, усаврши:

- разумевање и критичко преиспитивање класичнофилолошке науке;

- теоријску и практичну примену знања и вештина из домена класичних наука;

- методологију класичних наука као хуманистичке дисциплине, са посебним акцентом на контекстуалном и интердисциплинарном приступу у изучавању посебних тема, области и садржаја класичних студија;

- креативне способности и самосталност у стручном и научном деловању;

- истраживачку доследност, упорност и ефикасност, радозналост, научну отвореност и стручну и научну одговорност највишег степена;

- самостално организовање и остваривање научних истраживања;

- укључивање у националне и међународне научно-истраживачке пројекте;

- академске и професионалне вештине неопходне за развој, унапређење и популаризацију класичних наука.

Циљ програма докторских судија на Одељењу за класичне науке јесте да кандидат:

- продуби знања из ужих области класичних наука;

- усаврши методе истраживања;

- покаже креативност у приступу темама које су одабрали за докторску дисертацију;

- стекне способност за праћење најновијих резултата области којом се баве;

- развије способност одабира и критичког процењивања релевантне литературе;

- и сам да допринос развоју науке;

- стекне способност да резултате својих истраживања представе јасно и прегледно.

Програм докторских студија на Одељењу за класичне науке има за циљ да развије компетентне стручњаке за поједине уже области класичних наука који ће бити оспособљени за даље перманентно усавршавање и самостални истраживачки рад.

Стицањем звања доктора класичних наука, кандидат поседује знања, вештине, развијене способности и компетенције да:

- самостално, теоријски и практично делује у домену уже области у којој се усавршио;

- примени когнитивне, истраживачке, комуникацијске вештине, као и способност аутономног научног и стручног деловања;

- обавља наставнички рад у високошколским институцијама;

- буде укључен у националне и међународне научне и истраживачке пројекте;

- делује независно и креативно;

- поштује принципе етичког кодекса добре научне праксе;

- комуницира на професионалном нивоу у саопштавању научноистраживачких резултата и да своје научне резултате саопштава на научним скуповима и у стручним и научним часописима;

- реализује оригинални научноистраживачки или стручни рад, монографију и/или независну интерпретацију;

- доприноси развоју научне дисциплине.

Стицањем звања доктора класичних наука, кандидат поседује следеће предметно-специфичне компетенције:

- темељно познавање и разумевање класичних наука;

- способност решавања проблема уз примену научних метода и поступака;

- интердисциплинарност знања;

- праћење најновијих достигнућа у науци и струци;

- употребу стечених вештина и знања у посебној области класичних наука у којој се усавршио;

**-** бављење научноистраживачким радом у некој од ужих области класичних наука, пре свега на универзитетима, у институтима и другим научним институцијама, поред осталог учествујући у одговарајућим научним пројектима;

- преношење свог стручног и научног искуства на млађе генерације као универзитетски наставник;

- научно утемељеног превођење и коментарисање античких текстова и њихова презентација широј јавности;

- уклапање у интердисциплинарне пројекте и учешће у раду најразличитијих институција које се у својој делатности дотичу антике и античког наслеђа (музеји, архиви, библиотеке, издавачке куће);

- употреба савремених технологија у овладавању знањима и ширењу знања из посебне области класичних наука у којој се усавршио.

Oбавеза кандидата докторских академских студија класичних наука јесте и публиковање радова у часописима или међународним зборницима. Докторанди већ на првој години спроводе самостални истраживачки рад, који би требало да представља припрему за научноистраживачки рад. На Одељењу за класичне науке докторандима је омогућено да објављују радове у научним часописима (од М51 до М24) или у зборницима радова, те учествује на националним и међународним научним скуповима. Одељење за класичне науке издаје научни часопис Lucida intervalla (M24), а Матица српска издаје Зборник Матице српске за класичне студије (М51), у којима су најбољи радови докторанада добродошли.                                                                                                                                                             На другој години студија кандидат се усмерава на израду нацрта истраживања за докторску дисертацију. Кандидат је обавезан да пријави и пред независном комисијом без ментора брани нацрт истраживања - тему - за докторску дисертацију. Уколико комисија прихвати нацрт, упућује га Наставно-научном већу факултета, а затим одговарајућем телу универзитета на одобравање. Након тога, ако је нацрт истраживања за докторску дисертацију прихваћен, кандидат приступа истраживању, које мора бити изведено према свим захтевима научне методологије важећим у класичним наукама, односно грани класичне филологије у којој се ради истраживање. Пети и шести семестар је предвиђен за израду и одбрану докторске дисертације. Докторска дисертација представља завршни испит за титулу доктора наука. Она је самостални истраживачки рад који докторанд осмишљава и кроз континуирани рад са ментором спроводи током докторских студија, да би га након испуњавања свих обавеза презентовао и бранио пред компетентном комисијом. Докторска дисертација треба да представља самосталан и оригиналан допринос развоју класичних наука, а да у оквиру тога кандидат покаже способност критичког и самосталног разматрања проблема.

Горенаведени циљеви докторских академских студија класичних наука, као и наведене обавезе кандидата, усклађени су са очекиваним општим и специфичним компетенцијама доктора класичних наука, као и са исходима изучавања класичних наука.

Опис исхода докторских студија на Одељењу за класичне науке.

Доктор наука - класичне науке оспособљен је, поред наведеног исхода за мастер ниво, још и за:

- самостални научноистраживачки рад у домену класичних наука и ужих научних области у оквиру ове хуманистичке дисциплине: грчка лингвистика - класична, средњовековна и модерна, латинска лингвистика, индоевропеистика, историја религија, хеленска и римска књижевност, теорија књижевности, културна историја антике и средњег века, палеографија, текстологија, епиграфика, нумизматика;

- самосвојно, критичко закључивање и испитивање, развијање и унапређивање класичних наука и свих делатности које су за њих специфичне, узимајући у обзир савремена научна сазнања, културне и друштвене потребе и кретања;

- научноистраживачко деловање у научним институтима, архивима, институцијама за високо образовање, установама културе (библиотекама, музејима), издавачким кућама;

-педагошки рад у високошколским образовним институцијама.

Доктор наука - класичне науке комплетан је стручњак за своју научну дисциплину, оспособљен да створи оригинално научно дело које ће представљати нови допринос класичним наукама и да своја стечена знања даље примењује. Његова оспособљеност за систематско, конзистентно и критичко истраживање проблема класичних наука, која је резултат докторских студија, демонстрирана је на докторској дисертацији научном обрадом теме која је значајна за науку.

О усклађености исхода програма са компетенцијама које се очекују од доктора класичних наука сведоче и резултати евалуативног истраживања којим је испитивана процена студената докторских академских студија класичних наука и послодаваца, односно директора и институција у којима раде свршени студенти ([Прилог 4.1](prilozi%20i%20tabele%20DAS/Prilog%204.1.%20KL.docx)., [Прилог 4.2](prilozi%20i%20tabele%20DAS/Prilog%204.2.%20KL.docx)).

Наставници кроз евалуацију предмета на крају семестра повремено од студената сазнају перспективу студената о различитим аспектима наставе на предмету. Механизми праћења квалитета студијског програма осим кроз непрекидне евалуације наставника и сарадника подразумевају и праћење интеракције између студената и наставника и сарадника која је заснована на међусобном поверењу и професионализму. На основу овако прикупљених података и анализе података о броју студената који у року заврше програм врши се корекција броја предиспитних задатака на неким предметима.

Унапређивање и континуирано осавремењивање програма заснива се на компетентности наставника ангажованих на програму (што се огледа у њиховој научној продукцији релевантној за предмете које предају, чланству у домаћим и светским стручним удружењима, научним радовима у високорангираним страним и домаћим научним часописима и другим научним публикацијама), као и њиховој укључености у разне групе, одборе и сл. чија је сврха развој и афирмација класичних наука и сродних хуманистичких наука. Осавремењивање програма је видљиво из литературе која се користи у предметима на програму (која садржи релевантну литературу новијег датума).

Савремени профил студијског програма потврђује се његовом компатибилношћу са програмима сродних еминентних високошколских установа у иностранству. (В. [прилог 4.1.в](prilozi%20i%20tabele%20DAS/Prilog%204.1.в.zip))

Учење студената кроз које се очекује достизање очекиваних исхода одвија се кроз различите видове и нивое активности. Студенти пре свега активно учествују у садржајима студијског програма кроз активности које директно организују наставници унутар предиспитних обавеза или редовних активности на предавањима, вежбама и консултацијама. Те активности укључују и самостални рад и припрему за проверу знања (израду истраживачких радова, истраживачких нацрта, појединачних или групних пројеката, као и усмено представљање резултата писаних радова). Ове активности студенти остварују групно или појединачно и њима се подстичу на развој интерактивности, критичке рефлексије усмерене на облике практичне примене знања и вештина, стваралачког мишљења, вештина писаног и усменог изражавања, као и саме припреме за научни рад. Самосталност и лична одговорност студената се подстиче индивидуалним активностима, као што су различити истраживачки радови. Наставни програм Одељења за класичне науке прилагођен је горенаведеним наставним методама и стратегијама, док су садржај и организација наставног програма прилагођени исходима учења, као и поступцима за проверу знања и оцењивање.

Остваривању циљева доприносе пре свега наставне методе и одговарајући задаци за студенте (током часова, као предиспитне и испитне обавезе). У наставном процесу доминира интерактивни приступ настави и у великом мери је заступљено кооперативно учење. Организацију наставе  олакшавају мале групе студената (у [Табели 4.1](prilozi%20i%20tabele%20DAS/Tabela%204.1.KL.docx). је приказан број студената који је акредитацијом утврђен) и компетентност наставника за овакву наставу (будући да су међу њима наставници који се теоријски и истраживачки баве разумевањем класичнофилолошких проблема, на шта указују њихове радне биографије и библиографије, које се могу наћи како у домаћим тако и и у страним научним часописима и монографијама).

Неке од активности студената и испитних и предиспитних задатака које сведоче о адекватности за остваривање циљева и развој компетенција доктора класичних наука приказане су у опису тока докторских академских студија класичних наука као и услова за стицање поменутог звања.

Остваривање планираних исхода учења и развој компетенција студената кроз докторске академске студије класичних наука се прати кроз евалуативне упитнике које попуњавају свршени студенти ([Прилог 4.1](prilozi%20i%20tabele%20DAS/Prilog%204.1.%20KL.docx). [Прилог 4.2.](prilozi%20i%20tabele%20DAS/Prilog%204.2.%20KL.docx)).

Документа која се односе на захтеве за израду докторске дисертације, посебно у погледу академске методологије, формалних аспеката и критеријума оцењивања  доступна су на сајту Универзитета у Београду ([www.f.bg.ac.rs/studenti/dr\_disertacija\_standardi](http://www.f.bg.ac.rs/studenti/dr_disertacija_standardi)).

Са специфичним захтевима израде докторске дисертације студенти се упознају и кроз сталну комуникацију са одабраним ментором.

Одељење за класичне науке спроводи активности ваннаставне перманентне едукације:

- позива бивше студенте на гостујућа предавања и радионице које организују наставници самостално или у сарадњи са другим институцијама, а од којих доктори класичних наука имају практичну корист или су важни за њихову информисаност (предавања се одржавају у просторијама Филозофског факултета);

- позива своје бивше студенте који су се определили за неку од области класичних наука да презентују резултате својих истраживањима наставницима, сарадницима и садашњим студентима (што се посебно односи на младе истраживаче при МНТР);

- када су у прилици, наставници Одељења за класичне науке умрежавају се са свршеним студентима докторских студија ради реализације домаћих и страних пројеката;

- уколико се укаже потреба, најбољи студенти остају као предавачи на Одељењу за класичне науке.

**SWOT анализа квалитета програма  (ПРЕДНОСТИ, СЛАБОСТИ, МОГУЋНОСТИ, РИЗИЦИ)**

|  |  |  |  |
| --- | --- | --- | --- |
| **ПРЕДНОСТИ** | | **СЛАБОСТИ** | |
| Студијски програм докторских студија класичних наука је у складу са одговарајућим програмима студија на престижним међународним универзитетима. | +++ |  |  |
| Традиција и јединственост докторских студија класичних наука на националном нивоу. | +++ |  |  |
| Потпуна усаглашеност циљева и садржаја студијског програма и исхода учења | +++ |  |  |
| Усклађеност ЕСПБ оптерећења са активностима учења потребним за достизање предвиђених исхода. | +++ |  |  |
| Радно оптерећење студената не прелази максимални оквир (уравнотежена је расподела обавезних и изборних предмета, и између кључних предмета на студијском програму) | +++ | Уравнотеженост студијског програма оставља простор за мање активно студирање, до којег може доћи и због индивидуалних животних околности. | ++ |
| Адекватно и континуирано вредновање предиспитних обавеза пружа наставнику објективнију слику о усвајању исхода учења | +++ | Строго прописан распоред провера ограничава флексибилност и индивидуализованост вредновања научног рада студената. | ++ |
| Оспособљавање студената за функционално интегрисање знања и вештина стечених на свим нивоима студија | +++ |  |  |
| Континуирано унапређивање и актуелизација садржаја и структуре студијског програма | +++ |  |  |
| Систематско праћење квалитета студијског програма | +++ | Недовољна заинтересованост студената докторских студија за учешће у евалуацији и унапређивању студијског програма. | ++ |
| Потпуна доступност информација о  завршном раду | +++ |  |  |
| Доступност релевантне документације и транспарентност процеса вредновања у свим етапама докторских студија | +++ |  |  |
| **МОГУЋНОСТИ** | | **РИЗИЦИ** | |
| Успоставити  сарадњу са другим државним и високошколским институцијама ради организације редовних гостујућих предавања | +++ | Недовољна препознатост компетенција доктора класичних наука и примењивости њихових знања и вештина | +++ |
| Укључивање свршених студената докторских студија и докторанада у активности Одељења и стручних удружења. | +++ | Изостајање адекватне финансијске подршке за студентско учешће у активностима Одељења и стручних удружења | ++ |
| Подстицање стручног усавршавања студената из иностранства на докторским студијама Одељења за класичне науке. | ++ | Недовољна заинтересованост кандидата из иностранства за докторске студије на Одељењу | ++ |
| Прилагођавање студијског програма потребама Одељења и ванфакултетских научних институција. | +++ |  |  |
| Скала за квантификацију процене: +++ → високо значајно; ++ → средње значајно; + → мало значајно; 0 → без значајности | | | |

\*\*\*

На основу прикупљених података и њихове анализе сматрамо да се основне студије класичних наука могу окарактерисати као актуелне интердисциплинарне студије за образовање доктора класичних наука као компетентних и конкурентних стручњака у области хуманистичких наука. Докторске студије класичних наука задовољавају постављене критеријуме за процену квалитета студијског програма, као и да постоји простор за њихово унапређивање.

**Предлози мера и активности за унапређење квалитета студијског програма**

Већ урађено:

* Студенти се систематски оспособљавају за осмишљавање и извођење самосталних истраживања.
* Посвећено се ради на укључивању студената у активности Одељења и стручних удружења и њиховом оспособљавању за самостално учешће у релевантним конференцијама, семинарима и такмичењима.
* Подстиче се укључивање наставника и сарадника у домаће и стране истраживачке програме, као и у програме размене са страним универзитетима.

Предлози даљих мера:

* Пратити однос броја уписаних и докторираних студената;
* Унапређивање и формализовање сарадње са већим бројем образовних, научних и одговарајућих стручних институција као и са приватним сектором у области издаваштва, медија и слично.
* Подршка наставницима за усавршавање и повећање видљивости

**Акциони план за унапређивање квалитета докторских студија** класичних наука

|  |  |  |  |
| --- | --- | --- | --- |
| **Активност** | **Реализатори** | **Време** | **Очекивани резултат** |
| 1. Стално унапређивање наставних садржаја и метода на докторским студијама класичних наука | Сви предметни наставници | 01.09.2021. до 31.12.2022. | Потпуна усклађеност програма и исхода предмета |
| 2. Систематско праћење студентске евалуације и следствено усклађивање студијског програма | Сви предметни наставници | 01.09.2021. до 31.12.2022. | Усклађеност студијског програма са потребама студената и наставе |
| 1. Унапређивање и промоција програма мобилности у оквиру докторских студија | Сви предметни наставници | 01.09.2021. до 01.09.2026. | Размена знања и пракси са докторандима и професорима са других универзитета |
| 1. Подстицање студената на учешће у домаћим и међународним научним пројектима, као и подршка објављивању резултата њиховог истраживачког рада. | Сви наставници | стално | Присуство и препознатљивост студената и Одељења у међународним научним круговима. |
| **Повећање видљивости докторских студија класичних наука** | | | |
| 1. Медијска промоција програма докторских академских студија класичних наука. | Сви наставници | 01.01.2021. до 24.12.2022. | Препознатост програма од стране будућих студената, као и њихова упознатост са могућностима запослења доктора класичних наука.  Видљивост активности чланова Одељења за класичне науке у електронским и штампаним медијима. |
| 2. Организовање промоција  програма докторских академских студија класичних наука у средњим школама | Сви наставници и сарадници | 01.10.2021. до 01.09.2026. | Учешће у промотивним активностима  Филозофског факултета. |

**Табеле и прилози за стандард 4. ДАС – Докторске академске студије класичних наука:**

**Табеле и прилози за Стандард 4:**

[Taбела 4.1.](prilozi%20i%20tabele%20DAS/Tabela%204.1.KL.docx)  Листа свих студијских програма који су акредитовани на Филозофском факултету са укупним бројем уписаних студената на свим годинама студија у текућој и претходне две школске године

[Табела 4.2.](prilozi%20i%20tabele%20DAS/Prilog%204.2.%20KL.docx) Број и проценат  докторираних  студената (у  односу  на  број  уписаних)  у претходне 3 школске године.

[Табела 4.3.](prilozi%20i%20tabele%20DAS/Tabela%204.3.%20KL.docx) Просечно трајање студија у претходне 3 школске године. Овај податак се добија тако што се за студенте који су докторирали до краја школске године (до 30.09.) израчуна просечно трајање студирања.

[Прилог 4.1.](prilozi%20i%20tabele%20DAS/Prilog%204.1.%20KL.docx) Евалуација ДАС – студенти, анализа података

[Прилог 4.2.](prilozi%20i%20tabele%20DAS/Prilog%204.2.%20KL.docx) Подаци за  евалуацију – Евалуација ДАС – послодавци база

**СТАНДАРД 5: КВАЛИТЕТ НАСТАВНОГ ПРОЦЕСА**

Квалитет наставног процеса обезбеђује се кроз добар менторски рад, интерактивност наставе, укључивање примера у наставу, професионални рад наставника и сарадника, доношење и поштовање планова рада по предметима, као и праћење квалитета наставе и предузимање потребних мера у случају када се утврди да квалитет наставе није на одговарајућем нивоу.

Наставни процес на програму докторских академских студија класичних наука које спроводе наставници Одељења за класичне науке Филозофског факултета остварује се применом Статутa Филозофског факултета и одговарајућих правилника, тј. правила студија: Правила докторских академских студија за студенте уписане од школске 2006/2007. године <https://www.f.bg.ac.rs/pravna_akta>), Правила докторских академских студија за студенте уписане на докторске студије почев од академске 2016/2917. године ([Прилог 15.1.а](prilozi%20i%20tabele%20DAS/Prilog%2015.1.a.doc).), Правила докторских академских студија за студенте уписане на докторске студије пре академске 2016/2017. године ([Прилог 15.1.б](prilozi%20i%20tabele%20DAS/Prilog%2015.1.b.doc).), Измене и допуне Правила докторских студија ([Прилог 15.1.б.)](prilozi%20i%20tabele%20DAS/Prilog%2015.1.b.doc) тако што се дефинишу: процедуре (правила) и поступци којима се реализује наставни процес, начин организације наставе на Факултету у целини и Одељењу за класичне науке, као и обавезе наставног особља и студената у наставном процесу.

Квалитет наставног процеса у целини се обезбеђује применом Стандарда 5 (квалитет предавања, вежби и оцењивања, реализација наставе и испита), али и применом у одређеним деловима Стандарда 4 (квалитет уџбеничке литературе), као и Стандарда 7 (квалитет наставника) и Стандарда 8 (квалитет студената).

Контрола квалитета наставног процеса обухвата:

* Анкету студената о квалитету наставног процеса на Одељењу за класичне науке на програмима мастер и докторским академским студијама ([Прилог 5.1.a](prilozi%20i%20tabele%20DAS/Prilog%205.1.a.doc), [Прилог 5.1.б](prilozi%20i%20tabele%20DAS/Prilog%205.1.b.doc), [Прилог 5.1.в](prilozi%20i%20tabele%20DAS/Prilog%2015.1.b.doc));
* Процедуре и поступке који обезбеђују поштовање плана и распоред наставе ([Прилог 5.2.](prilozi%20i%20tabele%20DAS/Prilog%205.2.%20KL.docx));
* Спроведене активности којима се подстиче стицање активних компетенција, педагошког искуства наставника и сарадника ([Прилог 5.3.](prilozi%20i%20tabele%20DAS/Prilog%205.3..docx) и [Прилог 5.3.а.](prilozi%20i%20tabele%20DAS/Prilog%205.3a%20KL.docx)).

Сваке академске године на крају сваког семестра спроводи се анкетирање студената који се изјашњавају о квалитету педагошког рада наставника и сарадника код којих су слушали наставу тог семестра, а према упитницима који се налазе у [Прилог 5.1.](prilozi%20i%20tabele%20DAS/Prilog%205.1.a.doc) Анкетирање се обавља у папирној форми. Анализирани резултати се приказују за сваког наставника и за сваки сегмент вредновања. Резултати су приказани у форми средње оцене.

Организацију наставног процеса координира изабрани координатор за докторске студије историје уметности у сарадњи са Продеканом за наставу кроз транспарентне процедуре планирања: календара наставе, који усваја Савет Факултета, затим испитних рокова, распореда часова наставе за сваки семестар и они морају бити познати пре почетка нове академске године. Сви поступци су стандардизовани и за њихову примену је на нивоу факултета задужена *Комисија за наставу*, а провером и унапређењем укупног квалитета наставе бави се *Комисија за обезбеђивање квалитета и самовредновање* коју је именовало Наставно-научно веће.

Све информације су доступне на интернет страници Факултета [www.f.bg.ac.rs](http://www.f.bg.ac.rs) , и то су:

* План организације извођења наставе, испитних рокова и других активности на Филозофском факултету <http://www.f.bg.ac.rs/zaposleni/plan> или <http://www.f.bg.ac.rs/studenti/plan_nastave>
* Распоред предмета по семестрима и годинама студија на Одељењу за класичне науке, као и планови и програми свих предмета доступни су на адреси <https://www.f.bg.ac.rs/klasicne_nauke/program_studija.php?god=4&nivo=5>
* распореди часова наставе на адреси <https://www.f.bg.ac.rs/klasicne_nauke/raspored_predavanja&studije=3&semestar=1> за све семестре

  ([Прилог 5.2](prilozi%20i%20tabele%20DAS/Prilog%205.2.%20KL.docx)[.](https://docs.google.com/document/d/1HkEZyItvXTdGBc_s95Tyg_7VVFAfK1GD/edit#bookmark=id.1t3h5sf)).

Пре почетка првог семестра студенти су у обавези да се одлуче за изборне предмете.

Сваки план и програм предмета садржи следеће:

* податке о предмету: назив, година, број ЕСПБ бодова, услови;
* циљеве предмета, садржај и структуру предмета;
* план и распоред извођења наставе (предавања и вежбе);
* начин оцењивања на предмету;
* уџбенике, односно обавезну и допунску литературу;
* податке о наставницима и сарадницима на предмету.

Из наставног плана предмета може се видети да наставу на докторским академским студијама класичних наука на Филозофском факултету Универзитета у Београду карактерише више разноврсних облика рада, као што су предавања, интерактивни облици наставе, консултације, повремена стручна пракса, а облици провере знања (предиспитне обавезе): семинарски рад, колоквијум, презентације, итд. Овако конципирана настава и испити подстичу студенте на  интерактивност, размишљање и креативност, критичко преиспитивање, извођење хипотеза и импликација, што их припрема за одговорно и компетентно професионално понашање у будућем раду. Успешност студената у савладавању наставног предмета прати се континуирано током наставе и изражава у поенима. У књигама предмета су дефинисани облици рада студената који се оцењују, начин оцењивања сваког облика рада понаособ и број поена које ти облици рада доносе.

Контрола квалитета наставног процеса се огледа и у стицању активних компетенција (педагошког искуства) наставника и сарадника за извођење наставе карактеристичне за високошколске установе.

Један од примера је и приступно предавање које су у обавези да одрже сви кандидати пријављени на расписани конкурс за избор у звање доцента, приликом првог и сваког наредног избора у то звање, без обзира на претходно педагошко искуство, као и приликом избора у звање ванредног професора, уколико немају одговарајуће педагошко искуство.

На Одељењу за историју уметности се у наставни процес уводе и методе *e-learning*-a преко *Moodle* платформе, *Zoom* апликације, *Skype* и сличних програма. Уз одговарајућу подршку рачунарског центра Филозофског факултета, едукацију наставника и сарадника за коришћење овог начина рада, до краја 2019. године значајно се повећао број предмета, као и обим наставног садржаја заступљен на Moodle платформи. Овај сервис је постао доступан за све студијске програме(основне, мастер и докторске). Такође, овај вид наставе је највише дошао до изражаја током трајања пандемије вируса Covid-19, али, независно од тога, знатно олакшава праћење наставе запосленим студентима.

На основу анализе резултата анкета и показатеља студирања, за период од 2013–2019. године могуће је закључити:

* Распоред одржавања наставе објављиван је правовремено на огласној табли и сајту Одељења за класичне науке;
* Оквирни распоред испита свих испитних рокова објављиван је за дату академску годину правовремено тако да су наставници, сарадници и студенти могли на време да планирају свој годишњи календар активности;
* Редовност извођења наставе била је у потпуности заступљена;
* Редовност обављања испита била је у потпуности заступљена;
* Термини пријема испитних пријава у потпуности су се поштовали:
* Процедура пријаве, израде и одбране завршних радова за студенте старијих генерација у потпуности је заступљена.
* Термини овере семестра и уписа у наредну академску годину у потпуности су се поштовали и увек се излазило у сусрет студентима;
* Процедура пријема студената на Докторске академске студије класичних наука била је у потпуном складу са Статутом Факултета и правилницима који се односе на ову област.

**б) SWOT анализа квалитета наставног процеса (ПРЕДНОСТИ, СЛАБОСТИ, МОГУЋНОСТИ, ОПАСНОСТИ)**

|  |  |  |  |
| --- | --- | --- | --- |
| **ПРЕДНОСТИ** | | **СЛАБОСТИ** | |
| Компетентни и мотивисани наставници и сарадници | +++ | Застарела и неадекватна опрема | ++ |
| Интерактивно учешће студената у наставном процесу | +++ | Недостатак простора за одржавање радионица, семинара, конференција са већим бројем људи | +++ |
| Распоред часова и информације о свим предметима су јавно доступни на интернет страници Одељења за класичне науке | ++ |  |  |
| Успостављен систем интерактивне електронске комуникације са студентима | ++ | Недовољна мобилност студената. | ++ |
| Благовремено усвајање и објављивање календара активности, испитних рокова и сл. | ++ |  |  |
| **МОГУЋНОСТИ** | | **РИЗИЦИ** | |
|  |  |  |  |
| Увођење нових метода наставе који подстичу интерактивност и развој кључних компетенција и праћење њихове делотворности | +++ | Неједнака оптерећеност студената | + |
| Увођење нових форми испитних захтева који вреднују критичко промишљање, интеграцију и примену стечених знања. | +++ |  |  |
| Успоставити  сарадњу са другим државним и високошколским институцијама ради организације редовне праксе и размене предавача | +++ | Проблем са применљивошћу знања услед недовољне практичне ангажованости студената | +++ |
| Технички унапредити простор за рад  студената, нови програми за обраду података | ++ |  |  |
| Скала за квантификацију процене:+++ - високо значајно, ++ - средње значајно, + - мало значајно | | | |

**5.3. Предлог мера и активности за унапређење квалитета наставног процеса**

**Акциони план за Стандард 5**

|  |  |  |  |
| --- | --- | --- | --- |
| **Активност** | **Одговоран** | **Рок за извршење** | **Очекиван резултат** |
| Осавремењивање учионица и техничке опреме | Управа факултета, Управник одељења, Координатор за докторске студије, Предметни наставник | Стално | Упознавање студената са савременијим техникама рада |
| Интензивирање и оснаживање стручне праксе, обавезно прибављање мишљења о студенту практиканту; Формирање формулара за оцену рада на стручној пракси (на шта су у својим анкетама указивали и послодавци) | Продекан за наставу, управник одељења, координатор за докторске студије и предметни наставник | Од октобра 2021. | Стручнији, самосталнији и мотивисанији студенти, чије квалитете уочавају послодавци |
| Комплетирање презентација предавања на Moodle платформи Факултета за предмете | Продекан за наставу, Управник одељења, Координатор програма докторских студија | Октобар 2020. | Комплетни материјали постављени на Moodle платформи Филозофског факултета у Београду |

**Табеле и прилози за Стандард 5**:

[Прилог 5.1.а.](prilozi%20i%20tabele%20DAS/Prilog%205.1.a.doc) [Прилог 5.1.б](prilozi%20i%20tabele%20DAS/Prilog%205.1.b.doc), [Прилог 5.1.в](prilozi%20i%20tabele%20DAS/Prilog%205.1.v.doc) Анализа резултата анкета студената о квалитету наставног процеса

[Прилог 5.2](prilozi%20i%20tabele%20DAS/Prilog%205.2.%20KL.docx). Процедуре и поступци који обезбеђују поштовање плана и распореда наставе.

[Прилог 5.3.](prilozi%20i%20tabele%20DAS/Prilog%205.3..docx) Доказ о спроведеним активностима којима се подстиче стицање активних компетенција наставника и сарадник

[Прилог 5.3.а.](prilozi%20i%20tabele%20DAS/Prilog%205.3a%20KL.docx) Мобилност наставника и сарадника

[Прилог 5.4](prilozi%20i%20tabele%20DAS/Prilog%205.4..docx). Правилник о студентском вредновању наставе и педагошког рада наставника

**СТАНДАРД 7: КВАЛИТЕТ НАСТАВНИКА И САРАДНИКА**

Квалитет наставника и сарадника обезбеђује се пажљивим планирањем и избором на основу јавног поступка, стварањем услова за перманентнo усавршавање и развој наставника и сарадника и провером квалитета њиховог рада у настави.

**7.1. Опис стања**

Квалитет наставника и сарадника обезбеђује се поштовањем прописа који регулишу избор наставника и сарадника на факултетима Универзитета у Београду и то: Закона о високом образовању Републике Србије, Статута Универзитета у Београду, Правилника о начину и поступку стицања звања и заснивања радног односа наставника Универзитета у Београду (видети [Прилог 7.1.а.](prilozi%20i%20tabele%20DAS/Prilog%207.1.a.docx)), Правилима о ближим условима за избор наставника и сарадника Филозофског факултета у Београду која су ступила на снагу 20.09.2019 (видети [Прилог 7.1.б.](prilozi%20i%20tabele%20DAS/Prilog%207.1.b.docx)), Правилника о стандардима и поступцима за обезбеђивање квалитета и самовредновање, Правилника о минималним условима за стицање звања наставника на Универзитету у Београду, Статута Факултета о условима за избор у звања (чланови од 126–141).

Професори ангажовани на докторским академским студијама класичних наука уживају висок научни и стручни реноме у земљи и иностранству, они су уредници и/или рецензенти реномираних интернационалних и домаћих научних часописа. Осим у настави, већина наставника и сарадника програма су укључени у научно-истраживачке и развојне пројекте које финансира Министарство просвете, науке и технолошког развоја Републике Србије. Чланови Одељења који су ангажовани на програму докторских академских студија класичних наука се труде да нове сараднике бирају пре свега из реда најбољих студената. Њиховим укључењем у научно-истраживачки рад остварује се мисија континуираног обезбеђивања научног подмлатка.

Број наставника и сарадника наОдељењу одговара потребама реализације овог студијског програма. Од укупног броја наставника сви су у сталном радном односу са пуним радним временом. Наставници су ангажовани у просеку од 4 до 8 часова недељно.

У оцени рада наставника и сарадника Одељење има у виду квалитет педагошког рада, научног рада и квалитет других активности на Универзитету, Факултету и самом одељењу. Приликом избора кандидата у звање наставника посебно се вреднују: резултати научног и истраживачког рада кандидата, ангажовање кандидата у развоју наставе и других делатности, резултати педагошког рада, резултати у обезбеђивању научно-наставног подмлатка. Факултет обезбеђује редовно праћење и вредновање квалитета педагошког рада наставника и сарадника, укључујући и периодичну студентску евалуацију рада наставника и предвиђа подстицајне и корективне мере за обезбеђивање задовољавајућег нивоа квалитета наставе, што даље шаље на увид одељењу и сваком предметном наставнику и сараднику.

Наставницима и сарадницима омогућено је научно и стручно усавршавање и мобилност путем:

* сарадње са домаћим и међународним образовним институцијама,
* одобравања плаћених одсуства ради студијских боравака, специјализација, учешћа на научним и стручним скуповима у земљи и у иностранству,
* партиципације Факултета у финансирању научног и стручног усавршавања наставника и сарадника,
* обезбеђивања литературе, приступа базама података, библиотечким фондовима, и
* информисања о конкурсима за стипендије, научним скуповима.

У периоду од последње акредитације до 2019. године значајан број наставника и сарадника је напредовао у звањима.

Провера квалитета наставника обезбеђује се анкетирањем студената, које се изводи према Правилнику Универзитета у Београду о студентском вредновању педагошког рада наставника.

Анкета се спроводи у папирној и/или електронској форми и резултати показују да су оцене квалитета рада наставног особља у просеку и по карактеристикама квалитета све боље (видети Стандард 5. – [Прилог 5.1.](prilozi%20i%20tabele%20DAS/Prilog%205.1.a.doc)). Одељење и Факултет у целини при избору и унапређењу наставно-научног кадра посебно вреднује педагошке способности наставника и сарадника на основу резултата спроведених анкета.

Интензивирана је међународна сарадња и стимулисано је активније укључивање наставника у међународне пројекте кроз организовање бројних едукативних радионица.

**7.2. SWOT анализа квалитета наставника и сарадника**

|  |  |  |  |
| --- | --- | --- | --- |
| **ПРЕДНОСТИ** |  | **СЛАБОСТИ** |  |
| Поступак избора у наставничко звање, који је предуслов ангажовања на докторским студијама класичних наука усаглашен је и унапређен у односу на критеријум Националног савета за високо образовање | **+++** | Није обезбеђена перманентна едукација и усавршавање наставника и сарадника | **+++** |
| Квалитет наставног кадра се обезбеђује брижљивом селекцијом и избором на основу јавног поступка, уз обавезну проверу квалитета њиховог рада у настави | **+++** | Слабе материјалне (финансијске) могућности за стимулисање професионалног усавршавања и међународне сарадње | ++ |
| Резултати анкетирања студената поспешују планирање развоја наставничког кадра у будућности, кроз континуирано праћење оцена | +++ |  |  |
| Наставни кадар програма докторских академских студија класичних наука испуњава услов компетентности и способан је за реализацију акредитованих студијских програма и научно-истраживачког рада | **+++** |  |  |
| **МОГУЋНОСТИ** |  | **ОПАСНОСТИ** |  |
| Успоставити категорију награђивања за постигнуте значајне резултате у научно-истраживачком раду у земљи и иностранству | **+++** |  |  |
| Одељење заједно са Управом Факултета прати истраживачке и стручне активности наставника и сарадника | **+++** |  |  |
| Повезивање наставника и сарадника са наставницима и сарадницима других научно-истраживачких институција у земљи и иностранству | **+++** | Опасност да најбољи млади научни кадрови немају прилике да остваре академску каријеру | **+++** |
| Интензивнија мобилност наставника и сарадника финансирана средствима из буџета међународних научних и стручних пројеката | **+++** |  |  |
| Скала за квантификацију процене: +++ → високо значајно; ++ → средње значајно; + → мало значајно;  0 → без значајности | | | |

**7.3. Предлог мера и активности за унапређење квалитета наставника и сарадника**

Од суштинског значаја је задржати континуирано праћење и оцену квалитета и компетенција наставног особља. Применом корективних мера унапређивати квалитет наставника и сарадника, стимулишући и обавезујући их на међународну сарадњу и стручна усавршавања, у циљу осавремењавања наставних садржаја студијских програма. Наставници треба да затраже од Управе факултета да омогући унапређење софтвера за вредновање педагошког рада наставника и сарадника, као и отклањање ситних недостатака.

**Акциони план за Стандард 7**

|  |  |  |  |
| --- | --- | --- | --- |
| Активност | Одговоран | Рок за извршење | Очекиван резултат |
| Размотрити и отклонити евентуалне недостатке анкете о вредновању педагошког рада наставника и сарадника | Продекан за наставу,  Комисија за обезбеђивање квалитета и самовредновање, Координатор програма докторских академских студија историје уметности | Октобар 2021. | Оцена наставника у наредном семестру одражава побољшање квалитета наставе |

**Табеле и прилози за Стандард 7:**

[**Табела 7.1.**](prilozi%20i%20tabele%20DAS/Тabela%207.1.%20KL.pdf) Преглед броја наставника по звањима и статус наставника у високошколској установи (радни однос са пуним и непуним радним временом, ангажовање по уговору)

[**Прилог 7.1**](prilozi%20i%20tabele%20DAS/Prilog%207.1.a.docx)[.**а**.](about:blank) Правилник о избору наставника и сарадника

[**Прилог 7.1.б**](prilozi%20i%20tabele%20DAS/Prilog%207.1.b.docx)**.** Правила о ближим условима за избор наставника и сарадника Филозофског факултета у Београду – ступила на снагу 24.09.20019.

[**Прилог 7.2**](prilozi%20i%20tabele%20DAS/Prilog%207.2.%20KL.pdf)[**.**](about:blank)Однос укупног броја студената (број студената одобрен акредитацијом помножен са бројем година трајања студијског програма) и броја запослених наставника на нивоу установе

СТАНДАРД 8: КВАЛИТЕТ СТУДЕНАТА

**8.1. Опис тренутног стања**

Услови уписа на докторске академске студије класичних наука су јасно дефинисани и благовремено доступни јавности како путем званичног сајта Факултета (www.f.bg.ac.rs или <http://www.f.bg.ac.rs/buduci_studenti/vestiBS>), тако и кроз заједнички Конкурс који објављује Министарство просвете, науке и технолошког развоја, а који је доступан на званичном сајту Универзитета у Београду (http://www.bg.ac.rs/sr/upis/upis.php). Поред наведеног, будући  студенти могу добити обавештења о актуелним дешавањима на Филозофском факултету код одговарајуће службе Факултета – Службе за студентске послове, као и код секретара Одељења за класичне науке.

Услови уписа су завршене мастер академске студије – мастер из области класичних наука (300 ЕСПБ), просечна оцена на мастер и основним академским студијама најмање 8 (осам), познавање једног светског језика; кандидат који нема завршене одговарајуће студије полаже диференцијални испит, у складу са Статутом факултета.

Процедура пријема студената на студије детаљно је описана у Правилнику о упису студената на студијске програме Универзитета у Београду ([Прилог 8.1](prilozi%20i%20tabele%20DAS/Prilog%208.1..doc)), такође и у Статуту Факултета. Права и обавезе студената дефинисани су и Статутом Универзитета у Београду, који Факултет у потпуности поштује (прописи су доступни на званичном сајту Универзитета у Београду <http://www.bg.ac.rs/sr/univerzitet/univ-propisi.php>).

Студенти се оцењују према унапред познатим и транспарентним критеријумима, правилима и процедурама. Знање се проверава перманентним праћењем и бележењем квалитета рада студената током наставе и завршних испита. Инсистира се на праћењу резултата оцењивања и пролазности студената како би се могле предузети одговарајуће мере ради отклањања пропуста и унапређења наставе и оцењивања.

Сви наставници и сарадници Одељења поштују и у потпуности примењују критеријуме и одредбе из Правилника о полагању испита и оцењивању на испиту ([Прилог 8.2](prilozi%20i%20tabele%20DAS/Prilog%208.2..doc)), који је доступан на званичном сајту Факултета. Испити на докторским академским студијама Одељења за класичне науке полажу се писмено, усмено и у виду научно-истраживачких радова, који представљају припрему за самостални рад и писање докторске дисертације. На тај начин се обезбеђује објективна процена различитих аспеката стеченог знања и истраживачких способности студената. Након испита студенти имају право да погледају свој писмени рад, уложе жалбу, као и да пониште оцену уколико желе, што је дефинисано Правилником о полагању испита и оцењивању на испиту.

Студенти врше процену објективности оцењивања путем анкете за вредновање педагошког рада наставника и сарадника ([Прилог 5.1).](prilozi%20i%20tabele%20DAS/Prilog%205.1.a.doc)

Факултет води трајну евиденцију о положеним испитима. Оцена добијена на испиту уписује се у испитну пријаву, индекс студента, електронски индекс и у записник о полагању испита.

Инфраструктура за студенте испуњава све захтеве који важе за високошколске установе. Студенти класичних наука користе просторије Факултета: амфитеатре, рачунарске и друге учионице, библиотеке, читаонице, рачунарски центар, фотокопирницу, студентски клуб, као и просторије које користи Студентски парламент и Спортски савез студената Факултета (видети Стандард 11).

Заступљеност студената присутна је у свим сегментима управљања и одлучивања на Одељењу и Факултету, што је у складу са Законом о високом образовању и Статутом Факултета, а њихови представници редовно присуствују седницама комисија и Наставно-научног већа Факултета.

Студентски парламент редовно одржава седнице на којима се расправља о студентским питањима. Студентски парламент делегира представнике студената у телима и органима Факултета, као и приликом одржавања седница одељења и стара се о заштити и интересима права студената. Осим преко Студентског парламента, студенти имају могућност да се током семестра индивидуално обрате управницима одељења и управи Факултета (декану, продеканима) у терминима који су посебно дефинисани (<http://www.f.bg.ac.rs/files/akta/Prav-StParl.pdf> ).

Учешће студената у процени квалитета студијског програма обезбеђено је кроз студентске анкете којима се оцењују услови студирања (видети [Прилог 4.1](prilozi%20i%20tabele%20DAS/Prilog%204.1.%20KL.docx)).

**8.2. SWOT анализа квалитета студената**

|  |  |  |  |
| --- | --- | --- | --- |
| **ПРЕДНОСТИ** |  | **СЛАБОСТИ** |  |
| Јасно дефинисане, транспарентне и јавности доступне процедуре које се односе на упис студената у прву годину студија, као и на напредовање студената током студирања | **+++** |  |  |
| Све релевантне информације о акредитованом студијском програму и детаљне информације о свим предметима налазе се на званичном сајту Факултета | **+++** |  |  |
| Загарантоване су једнакост и равноправност студената по свим основама. | **+++** | Неприлагођеност неких простора Факултета студентима и особљу са посебним потребама. | +++ |
| Процедура оцењивања студената је унапред позната, потпуно и јасно дефинисана. | **+++** |  |  |
| Непрекидна комуникација са студентима докторских студија и константно праћење резултата и напретка њиховог рада. | **+++** | Велика оптерећеност студената академским обавезама, нарочито у случају већег обима ваннаставних обавеза и сложених животних околности. | ++ |
| **МОГУЋНОСТИ** |  | **РИЗИЦИ** |  |
| Обезбеђивање финансијске подршке потребне  за реализацију студентских активности и идеја. | **++** | Недостатак финансијске подршке потребне за реализацију студентских активности и идеја. | **++** |
| Укључивање студената докторских студија у наставне и ненаставне активности Одељења и стручних удружења. | **+++** | Превелика оптерећеност студената докторских студија и смањена ефикасност у испуњавању студентских обавеза. | **++** |
| Организовање конференција, семинара, такмичења у знању и стручних скупова уз помоћ заинтересованих студената докторских академских студија Одељења за класичне науке. | **+++** |  |  |
| Стручна подршка студентима за објављивање резултата научно-истраживачког рада. | **+++** | Непрепознатост превода са класичних језика као научно-истраживачког рада. | **+++** |
| Скала за квантификацију процене: +++ → високо значајно; ++ → средње значајно; + → мало значајно;  0 → без значајности | | | |

**8.3. Предлог мера и активности за унапређење квалитета студената**

**Акциони план за Стандард 8**

|  |  |  |  |
| --- | --- | --- | --- |
| **Активности** | **Одговоран** | **Рок за извршење** | **Очекиван резултат** |
| Побољшање наставе и процеса оцењивања у случају ниске пролазности студената на завршним испитима и у случају незадовољавајуће средње оцене вредновања рада наставника и сарадника. | Предметни наставници, Декан  Продекан за наставу  Комисија за обезбеђивање квалитета и самовредновање | Стално | Усклађеност наставе и оцењивања, као и њихова прилагођеност потребама студената, наставног особља и радним околностима. |
| Набавка учила и опреме, осавремењивање учионица и обезбеђивање адекватних услова рада. | Декан  Продекани  Управник Одељења | Стално | Унапређен квалитет рада са студенатима и наставног процеса. |
| Укључивање студената докторских студија у тим за промоцију Одељења и њихово учествовање у промотивним активностима Факултета и популаризацији класичних наука. | Наставници и сарадници Одељења. | Стално | Већа заинтересованост за студије класичних наука, већа видљивост активности Одељења и подстицање свршених студената на наставак сарадње са матичним одељењем. |
| Већа мобилност студената мастер студија и подстицање њиховог учешћа у домаћим и страним конкурсима, конференцијама и семинарима, као и подршка за наставак стручног усавршавања. | Наставници и сарадници Одељења | Стално | Размена знања, вештина и искустава са студентима сродних факултета |

**Табеле и прилози за Стандард 8**:

[**Табела 8.1.**](prilozi%20i%20tabele%20DAS/Tabela%208.1.KL.docx) Преглед броја студената по степенима, студијским програмима, и годинама студија на текућој академској години.

[**Табела 8.2.**](prilozi%20i%20tabele%20DAS/Tabela%208.2.%20KL.docx) Стопа успешности студената.

[**Табела 8.3.**](prilozi%20i%20tabele%20DAS/Табела%208.3..pdf) Број студената који су уписали текућу школску годину у односу на остварене ЕСПБ бодове (60), (37-60) (мање од 37) за све студијске програме по годинама студија

[**Прилог 8.1**](prilozi%20i%20tabele%20DAS/Prilog%208.1..doc)[.](about:blank) Правилник о процедури пријема студената

[**Прилог 8.2**](prilozi%20i%20tabele%20DAS/Prilog%208.2..doc)[.](about:blank) Правилник о оцењивању

**СТАНДАРД 9: КВАЛИТЕТ УЏБЕНИКА, ЛИТЕРАТУРЕ, БИБЛИОТЕЧКИХ И ИНФОРМАТИЧКИХ РЕСУРСА**

**СТАНДАРД 9: КВАЛИТЕТ УЏБЕНИКА, ЛИТЕРАТУРЕ, БИБЛИОТЕЧКИХ И ИНФОРМАТИЧКИХ РЕСУРСА**

Стандард 9: Квалитет уџбеника, литературе, библиотечких и информатичких ресурса

Квалитет уџбеника, литературе, библиотечких и информатичких ресурса се обезбеђује доношењем и спровођењем одговарајућих општих аката.

Опис

Квалитет уџбеника, литературе, библиотечких и информатичких ресурса Одељења за класичне науке обезбеђује се у складу са Статутом факултета, Планом извођења наставе и утврђивањем стандарда квалитета и поступака за обезбеђење квалитета. Уџбеници, материјали, хрестоматије и друга литература набавља се у складу са Правилником о стандардима и поступцима за обезбеђивање квалитета и самовредновање, као и у складу са списковима обавезне и остале литературе по силабусима и предметима, а у односу на број студената. Наставници и сарадници усклађују обим обавезне литературе са коефицијентом оптерећења студената у савладавању наставне материје на датом предмету у односу на укупно оптерећење студента у савлађивању наставне материје осталих предмета на истој години студија, систематско праћење и оцењивање квалитета уџбеника и друге наставне литературе са становишта квалитета садржаја, структуре и обима (усклађеност са бројем ЕСПБ бодова). Литература која се може наћи у библиотеци Одељења за класичне науке, доступна је студентима, наставницима и сарадницима на српском језику и многим светским језицима.

Квалитет уџбеника и стручне литературе регулисани су Општим актом о издавачкој делатности Филозофског факултета, Општим актом о уџбеницима, као и Правилником о издавачкој делатности. Такође, наставници Филозофског факултета, па тако и Одељења за класичне науке, могу да објављују уџбенике, монографије и остале публикације преко Центра за издавачку делатност Филозофског факулета. У Прилогу 9.2. може се видети списак уџбеника и монографија чији су аутори наставници запослени на Филозофском факултету, између осталог и на Одељењу за класичне науке, а који су објављени при овом Центру у периоду од 2017. до 2019. године. У [Прилогу 9.2.а](file:///C:\Users\Akkad\Desktop\KL%20samovrednovanje%20prilozi%20tabele\prilozi%20i%20tabele%20OAS\Prilog%209.2.KL.docx). наведене су монографије, уџбеници и друге публикације које су наставници Одељења за класичне науке објавили у издању Центра за издавачку делатност. У [Прилогу 9.3.](file:///C:\Users\Akkad\Desktop\KL%20samovrednovanje%20prilozi%20tabele\prilozi%20i%20tabele%20OAS\Prilog%209.3.KL.docx) може се видети однос броја објављених уџбеника и монографија са бројем наставника Одељења за класичне науке у периоду од 2017. до 2019. године.

Библиотека Одељења за класичне науке налази се на другом спрату Капетан Мишиног здања. Отворена је сваког радног дана од 8:00 до 20:00 часова. Одељенска читаоница има 16 места. Укупан библиотечки фонд библиотеке Одељења за класичне науке износи 41 793 библиотечких јединица, при томе 41 632 књиге, 118 часописа и 43 уџбеника, на српском језику, страним језицима и језицима националних мањина. Важно је напоменути да богати библиотечки фонд чине пажљиво одабрана дела, а у његовом саставу налазе се и легати и личне библиотеке еминентних професора класичних наука, Милоша Ђурића, Милана Будимира, Радмиле Шалабалић и Александра Поповића. Поред основног фонда, библиотека располаже и завршним радовима студената – дипломским и мастер радовима, магистарским тезама и докторским дисертацијама

У саставу библиотеке Одељења за класичне науке налази се читаоница намењена студентима, а студенти су слободни да користе и читаонице других одељења на Факултету. У непосредној близини читаонице налази се депо са свим расположивим библиотечким јединицама. Правила о раду библиотеке, коришћењу и попуњавању библиотечког фонда регулисана су факултетским Правилником о раду библиотека. У библиотеци Одељења за класичне науке у сталном радном односу су два библиотекара одговарајуће стручне спреме

Претраживање библиотечког фонда могуће је преко лисног азбучног ауторског каталога. Захваљујући интернет систему Виртуелне библиотеке Србије (COBISS) могуће је електронско претраживање свих монографских публикација издатих након 2000. године. У октобру 2003. прешло се на електронску обраду публикација. На тај начин су факултетске библиотеке постале саставни део Виртуелне библиотеке Србије ослањајући се на Узајамну библиографско-каталошку базу података COBIB.SR (COBISS/OPAC). У читаоници је смештен терминал, прикључен на академску мрежу, за претраживање електронских каталога и база стручне периодике. Такође, студенти могу, преко личног рачунара или рачунара који се налази у самој библиотеци Одељења за класичне науке, претраживати библиотечки фонд.

Библиотека Одељења за класичне науке литературу набавља на неколико начина, при чему је основни начин набавке стручне литературе куповина. Тендерска процедура за набавку књига углавном се покреће два пута годишње. Библиотечки фонд обогаћује се и међубиблиотечком разменом, као и поклонима установа и појединаца. Неретко, професори у пензији поклањају своје целокупне приватне библиотеке па се, између осталог, у саставу библиотечког фонда Одељења за класичне науке налазе и легати знаменитих професора класичних наука Милоша Ђурића, Милана Будимира, Радмиле Шалабалић и Александра Поповића. Приказ броја и врсте библиотечких јединица у библиотеци Одељења за класичне науке Филозофског факултета приложен је у [Табели 9.1.](file:///C:\Users\Akkad\Desktop\KL%20samovrednovanje%20prilozi%20tabele\prilozi%20i%20tabele%20OAS\Tabela%209.1.%20KL.docx)

Одељење за класичне науке располаже одговарајућом техничком опремом за савремено извођење наставе. Информатички ресурси Филозофског факултета доступни су за наставнике, сараднике и студенте свих одељења и међу њима се деле. У учионици у којој се одвија настава за студенте класичних наука налази се опрема за презентацију различитих наставних садржаја. Учионица је опремљена рачунаром и додатном компјутерском опремом и пројектором.

Студенти, сарадници и наставници могу користити и услуге рачунарског центра које подразумевају отварање имејл адресе, као и приступ различитим базама података релевантним за научне и наставне сврхе.

Попис информатичких ресурса Одељења за класичне науке дат је у [Табели 9.2.](file:///C:\Users\Akkad\Desktop\KL%20samovrednovanje%20prilozi%20tabele\prilozi%20i%20tabele%20OAS\Tabela%209.2..docx) Требало би имати на уму да је у табели дат попис информатичких ресурса и друге опреме која је на располагању студентима, наставницима и сарадницима Филозофског факултета, па тако и Одељења за класичне науке.

У оквиру овог стандарда методом SWOT анализе установа анализира и квантитативно оцењује неке од следећих елемената:

|  |  |  |  |
| --- | --- | --- | --- |
| ПРЕДНОСТИ | | СЛАБОСТИ | |
| Постојање општих аката о уџбеницима и издавачкој делатности и поступање по њиховим одредбама и одговарајућим процедурама | +++ | Недостатак стабилне интернет везе у слушаоници и генерално, стабилне Wi-Fi покривеност целог Факултета | +++ |
| Висока разноврсност структуре и значајан обим библиотечког фонда | +++ | Тендерска процедура значајно утиче на набавку библиотечких ресурса: на поједине наслове се дуго чека, пропуштају се сајамски и други попусти и погодности које нуде издавачи. | ++ |
| Бројност и стручна спрема запослених у библиотеци и другим релевантним службама | +++ |  |  |
| Покривеност предмета уџбеницима и училима | ++ | . |  |
| Радно време библиотеке, читаонице и Рачунарског центра је у потпуности прилагођено потребама студената, наставника и сарадника. | +++ |  |  |

**СТАНДАРД 10: КВАЛИТЕТ УПРАВЉАЊА ВИСОКОШКОЛСКОМ УСТАНОВОМ И КВАЛИТЕТ НЕНАСТАВНЕ ПОДРШКЕ**

Квалитет управљања високошколском установом и квалитет ненаставне подршке се обезбеђује утврђивањем надлежности и одговорности органа управљања и јединица за ненаставну подршку и перманентним праћењем и провером  њиховог рада.

**10.1. Опис стања**

Статутом Филозофског факултета (доступан у електронској форми на интернет страници Факултета: <http://www.f.bg.ac.rs/pravna_akta>) одређене су надлежности и одговорности органа Факултета, као и структура и делокруг рада свих организационих јединица. Одељење је организациона јединица Факултета у оквиру које се обезбеђује рад једне студијске групе. Одељење за класичне науке чине наставници, сарадници, стручни сарадник и библиотекари. Њиме руководи управник који се на свакe три годинe бира међу одељењским наставницима у звању редовног или ванредног професора. Управник сазива и води седнице одељења, координира програмом докторских студија и као члан саветодавног тела декана, Деканског савета, учествује у разматрању питања из делокруга рада Факултета. Међу осталим наставницима и сарадницима, на период од три године, бирају се чланови сталних и повремених комисија Филозофског факултета. Кроз рад комисија, чланови одељења проучавају и припремају питања о којима се расправља и одлучује на седницама Наставно-научног и Изборног већа, највишим стручним органима Факултета. У сарадњи са управником, радом одељења координише самостални стручни сарадник за остале делатности, односно секретар одељења. Поред тога, његова улога је да усклађује рад одељења са осталим службама Факултета. Осим секретара, на Одељењу за класичне науке ненаставно особље чине и два библиотекара чије су дужности дефинисане Правилником о раду библиотека ([Прилог 9.4.](prilozi%20i%20tabele%20DAS/Prilog%209.4..doc)).

Одељење за класичне науке, као и остала одељења, научне и наставне јединице, користи услуге осталог ненаставног особља Филозофског факултета.

Детаљан приказ ненаставног особља дат је у посебној листи ненаставног особља ([Табела](prilozi%20i%20tabele%20DAS/Tabela%2010.1..docx) [10.1](about:blank).)

Праћење и оцењивање квалитета организације и управљања одељењем је стална активност, а предвиђено је да се спроводи путем анкета (запослених и студената) и извештаја о раду одељења. На основу спроведених анализа, органи управљања доносе мере за унапређење рада. Мере се доносе у виду одлука органа одељења које се доносе на одељенским седницама. Остале мере се предузимају у виду налога за рад, појединачних решења и обавезујућих инструкција. Декан утврђује потребе за ангажовањем ненаставног особља, полазећи од тога да се рад и пословање Факултета одвија у континуитету, ефикасно и рационално. Услови заснивања радног односа ненаставног особља су дефинисани Правилником о унутрашњој организацији и систематизацији радних места на Филозофском факултету. Поступак заснивања радног односа ненаставног oсобља је регулисан Законом о раду и може се спровести под условом да је радно место предвиђено општим актом о систематизацији и ако су обезбеђена средства за његово финансирање.

Наставници, ненаставно особље, студенти и шира јавност имају могућност да у континуитету прате и оцењују рад и деловање управљачког, наставног и ненаставног

особља. Ове активности спроводе се кроз учешће представника Студентског парламента у

раду Савета Факултета и Наставно-научног већа и анкете које спроводи Комисија за обезбеђивање квалитета и самовредновање доступне јавности ([Прилог 10.2.а](prilozi%20i%20tabele%20DAS/Prilog%2010.2.a.doc) и [Прилог 10.2.б](prilozi%20i%20tabele%20DAS/Prilog%2010.2.b.doc)).

Ненаставно особље Факултета има прилике за професионално усавршавање и образовање како на интерним семинарима, тако и на специјализованим екстерним семинарима из одговарајућих области рада (KOBISS, библиотечка обука, семинари из области финансија и рачуноводства, јавних набавки, противпожарне заштите и кадровских послова) као и кроз Ерасмус+, програм стручне размене студената, наставног и ненаставног особља .

**10.2. SWOT анализа квалитета управљања установом и квалитета ненаставне подршке**

|  |  |  |  |
| --- | --- | --- | --- |
| **ПРЕДНОСТИ** |  | **СЛАБОСТИ** |  |
| Управљање је у складу са Законом, Статутом и правилницима који регулишу управљање наставним и научним јединицама | **+++** | Нису довољно прецизно усклађени Статут Филозофског факултета и Закон о високом образовању | **+++** |
| Дефинисаност надлежности и одговорности органа управљањ | **+++** |  |  |
| Редовно праћење и оцењивање квалитета управљања и рада ненаставног особља | **++** | Иако се редовно прати и осењује рад ненаставног особља, не предузимају се одговарајуће мере да му се обезбеде бољи услови за рад | +++ |
| У процесе управљања и одлучивања укључени су и наставници и студенти | ++ | Недовољна укљученост ненаставног особља у процесе управљања, одлучивања и факултетске пројекте | ++ |
| Добра сарадња међу службама за ненаставну подршку | +++ | Неодређен и нејасан систем награђивања ненаставног особља | +++ |
| Професионално усавршавање дела ненаставног особља | ++ | Нису јасно дефинисани ни лако доступни сви програми који пружају могућност за усавршавање одређеног дела ненастаног особља | ++ |
| **МОГУЋНОСТИ** |  | **РИЗИЦИ** |  |
| Побољшање услова за рад ненаставног особља | **+++** | Преоптерећеност служби Факултета због све сложеније документације | ++ |
| Веће ангажовање у остваривању сарадње са осталим високошколским установама у држави и иностранству да би се креирали програми намењен | **+++** | Тешкоће у обезбеђивању средстава од ресорног министарства за финансирање високог образовања | **+++** |
|  |  |  |  |
| Скала за квантификацију процене: +++ → високо значајно; ++ → средње значајно; + → мало значајно;  0 → без значајности | | | |

**10.3. Предлог мера и активности Одељења за класичне науке за унапређење квалитета управљања и ненаставне подршке**

\* Боље организовати рад ваннаставних служби у појединим периодима (пријем и упис

студената, одржавање научних скупова на факултету...)

\* Спровести едукацију запослених о управљању квалитетом

\* Дефинисати услове и омогућити усавршавање и напредовање запослених у службама ваннаставне радне јединице

**Акциони план за Стандард 10**

|  |  |  |  |
| --- | --- | --- | --- |
| **Активност** | **Одговоран** | **Рок за извршење** | **Очекиван резултат** |
| Увести стандардизацију рада ненаставног особља | Декан, Секретар факултета, Комисија за обезбеђивање квалитета и самовредновање | Децембар 2022. | Измене Статута усвојене на седници Савета Факултета |
| Израда годишњег плана обуке ненаставног особља | Секретар Факултета | Децембар 2022. | Направљен годишњи план обуке ненаставног особља |
|  |  |  |  |

**10.4. Табеле и прилози за Стандард 10**

[Табела 10.1.](prilozi%20i%20tabele%20DAS/Tabela%2010.1..docx) Број ненаставних радника стално запослених у високошколској установи у оквиру одговарајућих организационих јединица

[Прилог 10.2.а](prilozi%20i%20tabele%20DAS/Prilog%2010.2.a.doc) и [10.2.б](prilozi%20i%20tabele%20DAS/Prilog%2010.2.b.doc) Aнализа резултата анкета студената и наставног особља о процени квалитета рада органа управљања и рада стручних служби

**СТАНДАРД 11: КВАЛИТЕТ ПРОСТОРА И ОПРЕМЕ**

На Универзитету у Београду – Филозофском факултету посебна пажња се посвећује квалитету основних инфраструктурних ресурса – простора и опреме. У складу са бројем студената на програму основних студија, организују се предавања и вежбе у учионицама различитих капацитета. Настава и испити се одржавају у слушаоници Одељења за класичне науке и у учионицама у Новој згради факултета. Писмени испити се одржавају на Одељењу, а по потреби у учионицама у Новој згради, као и у амфитеатру који је капацитета 336 места и укупне површине 410,51 м² . Наставници и сарадници располажу са укупно 16 места у кабинетима који су распоређени на другом спрату у Старој згради Филозофског факултета, Капетан Мишино здање. За рад Студентског парламента Факултет је обезбедио просторију површине од 36,20m2.

Студентима свих нивоа Одељења за класичне науке омогућено је да користе одељенску библиотеку у чијем саставу се налази и читаоница.

Факултет располаже и одговарајућом техничком опремом за савремено извођење наставе у складу са потребама свих врста и степена студија ([Табела 11.2.](prilozi%20i%20tabele%20DAS/Tabela%2011.2.docx)).

Рачунарски центар Факултета поседује комплетну информационо-комуникациону инфраструктуру, са већим бројем савремених *online* сервиса који су стављени на располагање наставницима и студентима, попут Е-learning портала (Мооdle платформе), портала за распоред часова и резервацију факултетских ресурса, webmail сервиса са персоналним организатором за сваког студента и наставника, као и сервиса за пријављивање испита, вредновање рада наставника и сл.

Факултет обезбеђује приступ Eduroam сервису (бесплатан бежични приступ интернету) чији је носилац Академска мрежа Србије (АМРЕС), а омогућава свим запосленима и студентима бесплатан приступ интернету преко приступних тачака.

Такође, Факултет је обезбедио сталан приступ различитим врстама информација у електронском облику преко академске мреже КОБСОН, приступ већини страних и домаћих стручних и научних часописа.

Из приказа стања и дубље анализе евидентно је да су остварене активности са циљем унапређења квалитета опреме и простора.

**11.2. SWOT анализа квалитета простора и опреме**

|  |  |  |  |
| --- | --- | --- | --- |
| **ПРЕДНОСТИ** |  | **СЛАБОСТИ** |  |
| Адекватно опремљене компјутерске учионице неопходне за обуку студената | **++** | Непостојање све потребне опреме и софтвера. | **++** |
| Континуирано праћење и усклађивање капацитета простора и опреме са потребама наставног процеса на основним студијама | **++** |  |  |
| Неометан приступ различитим врстама информација у електронском облику и информационим технологијама | **+++** | Застарелост компјутерске опреме и слабост локалне бежичне мреже. | **+** |
|  |  |  |  |
| **МОГУЋНОСТИ** |  | **ОПАСНОСТИ** |  |
|  |  |  |  |
| Аплицирање код различитих донатора ради осавремењивања опреме и софтвера. | **+++** | Непостојање сталне, уговорима регулисане, сарадње са већим бројем друштвених субјеката | **++** |
| Скала за квантификацију процене: +++ → високо значајно; ++ → средње значајно; + → мало значајно;  0 → без значајности | | | |

**11.3. Предлог мера и активности за унапређење квалитета простора и опреме**

* Решавање питања обезбеђивања савремене компјутерске опреме у виду модерних софтвера за обраду података
* Склопити уговоре о пословно-техничкој сарадњи са неком приватном или држаном фирмом

**Акциони план за Стандард 11**

|  |  |  |  |
| --- | --- | --- | --- |
| **Активност** | **Одговоран** | **Рок за извршење** | **Очекиван резултат** |
| Санација плафона у просторијама Одељења у Капетан Мишином здању. | Пословни органи Факултета и Универзитета. | Лето 2022. | Саниран плафон. |
|  |  |  |  |

**11.4 Табеле и прилози за Стандард 11**

[Табела 11.1.](prilozi%20i%20tabele%20DAS/Tabela%2011.1.docx) Укупна површина (у власништву високошколске установе и изнајмљени простор) са површином објеката (амфитеатри, учионице, лабораторије, организационе јединице, службе)

[Табела 11.2.](prilozi%20i%20tabele%20DAS/Tabela%2011.2.docx) Листа опреме у власништву високошколске установе која се користи у наставном процесу и научно-истраживачком раду

**СТАНДАРД 13: УЛОГА СТУДЕНАТА У САМОВРЕДНОВАЊУ И ПРОВЕРИ КВАЛИТЕТА**

**13.1. Опис тренутне ситуације**

У оквиру програма докторских студија класичних наука студенти имају могућност да активно учествују у процесима провере и унапређења квалитета и тиме обезбеђује њихову значајну улогу у процесу обезбеђивања квалитета. Уз то, представницима студената је обезбеђена могућност учествовања у раду Комисије за обезбеђивање квалитета и самовредновање, Статутарне комисије, Комисије за наставу и другим телима и органима Факултета ([Прилог 13.1](prilozi%20i%20tabele%20DAS/Prilog%2013.1..docx)).Факултет редовно и систематично прати квалитет програма према процедури која је прецизирана посебним Правилником. Послове вредновања обавља комисија коју чине представници наставника и студената. Комисија припрема извештај на основу кога се одлучује о мерама за унапређивање квалитета (курикулума, наставе, наставног особља, оцењивања, уџбеника, литературе).

Одељење сарађује и пружа подршку раду Студентском парламенту, који својим Пословником (<http://www.f.bg.ac.rs/files/akta/Posl-StParl.pdf>), поред осталог, предвиђа учествовање у поступку самовредновања Факултета као и разматрање питања и спровођење активности у вези са обезбеђивањем и оценом квалитета наставе, реформом студијских програма, анализом ефикасности студирања, утврђивањем ЕСПБ бодова, унапређењем мобилности студената, подстицањем научно-истраживачког рада студената, заштитом права студената и унапређењем студентског стандарда. Одељењска комисија посебно разматра студијски програм и даје предлоге за његово осавремењавање.

Наставници примењују различите поступке евалуације наставе и на основу резултата евалуације развијају и мењају програме наставних предмета, при чему посебно воде рачуна о мишљењу студената о квалитету програма и наставе. Одељење за класичне науке и Филозофски факултет Универзитета у Београду својим студентима обезбеђује активно учешће у процесима праћења, провере, вредновања и унапређења квалитета и то кроз рад студентских организација и представника студената у органима Одељења и Факултета, као и кроз анкетирања студената о квалитету наставног процеса и општих услова студирања.

Студентски парламент одређује представнике студената у телима и органима Факултета и стара се о заштити и интересима права студената. Такође, студентима је омогућено да се током семестра појединачно обрате управи Факултета (декану, продеканима).

Активну улогу у процесу обезбеђења квалитета студенти остварују кроз укључивање у процесе перманентног осмишљавања и реализације развоја студијских програма. Од посебног значаја је укључивање студената у евалуацију студијских програма у оквиру курикулума, као и развој метода оцењивања.

Обезбеђивање учешћа и утицаја студената на процес самовредновања и провере квалитета остварује се следећим поступцима:

* Укључивањем представника студената у рад Комисије за обезбеђивање квалитета и самовредновање;
* Организовањем и спровођењем анкетирања студената као обавезног елемента у поступку самовредновања Факултета и Одељења.
* Укључивањем студената у процесе осмишљавања и реализације развоја студијских програма.
* **13.2. SWOT анализа улоге студената у самовредновању и провери квалитета**

|  |  |  |  |
| --- | --- | --- | --- |
| **ПРЕДНОСТИ** |  | **СЛАБОСТИ** |  |
| Активно учешће студената у Kомисији за обезбеђивање квалитета и самовредновање | +++ | Незаинтересованост одређеног броја студената за квалитетно учешће у процесу евалуације и унапређења квалитета | +++ |
|  |  | Доста мањи одзив студената на попуњавање анкета које су дате у електронској форми у односу на анкете које су групно задаване у папирној форми | ++ |
|  |  |  |  |
| **МОГУЋНОСТИ** |  | **ОПАСНОСТИ** |  |
| Увођење корективних мера за решавање неусаглашености са стандардима квалитета које могу да допринесу подизању свести студената о њиховој улози у обезбеђењу квалитета на програму докторских студија | +++ | Преоптерећеност студената обавезама доводи до тога да студенти веома често немају времена за озбиљније бављење обезбеђивањем квалитета или површно прилазе том проблему | + |
| Унапређење сарадње са дипломираним студентима са мастер студија и њиховим послодавцима, у циљу добијања прецизнијих повратних информација које могу да утичу на унапређење квалитета студијских програма | ++ |  |  |
| Скала за квантификацију процене:  +++ → високо значајно; ++ → средње значајно; + → мало значајно; 0 → без значајности | | | |

**13.3. Предлог мера и активности за побољшање улоге студената у самовредновању и провери квалитета**

* Интензивирати активности на повећању информисаности студената о потреби да дају своје мишљење о функционисању програма које похађају
* Обезбедити сталну могућност анкетирања и на основу резултата такве анкете предузети потребне мере.
* Поред тога, потребно је радити на изналажењу начина да се повећа ангажовање студената у вредновању Факултета, квалитета студијских програма, наставног процеса и педагошког рада наставника, када се анкете задају у електронској форми.

**Акциони план за Стандард 13**

|  |  |  |  |
| --- | --- | --- | --- |
| **Активност** | **Одговоран** | **Рок за извршење** | **Очекиван резултат** |
| Радити на едукацији студената по питању њихове улоге у самовредновању и обезбеђивању квалитета преко студентских представника у Комисији за обезбеђивање квалитета и самовредновање | Комисија за обезбеђивање квалитета и самовредновање Продекан за наставу, Наставници и сарадници програма основних студија | Стално | Већа заинтересованост и ангажованост студената по питању унапређења квалитета |

**13.4. Табеле и прилози за Стандард 13**

[Прилог 13.1](prilozi%20i%20tabele%20DAS/Prilog%2013.1..docx) Документација која потврђује учешће студената у самовредновању и провери квалитета

**СТАНДАРД 14: СИСТЕМАТСКО ПРАЋЕЊЕ И ПЕРИОДИЧНА ПРОВЕРА КВАЛИТЕТА**

**14.1. Опис стања**

Праћење и провера квалитета на програму докторских академских студија класичних наука се обавља на крају сваког семестра у оквиру провере квалитета и самовредновања које се обавља на нивоу целог Факултета. Одговорни актер за спровођење анкете је Комисија за обезбеђивање квалитета и самовредновање на Факултету. Комисија, у  сарадњи са управником одељења и предметним наставниццима и сарадницима организује, контролише и унапређује рад на:

* спровођењу утврђених стандарда и поступака за оцењивање квалитета и обављање свих задатака које у том процесу имају субјекти у систему обезбеђивање квалитета Факултета;
* обављању периодичне провере и самовредновања нивоа квалитета током којих сагледава спровођење утврђене стратегије и поступака за обезбеђење квалитета, као и достизање жељених стандарда квалитета.

Комисија је укључена у спровођење интерних и екстерних провера квалитета у циљу акредитације, надзора или реакредитације високошколске установе и студијских програма. Студенти су чланови Комисије, те имају активну улогу у доношењу и спровођењу Правилника и Стратегије за обезбеђивање квалитета.

Правилницима и Стратегијом за обезбеђивање квалитета утврђен је начин и поступак самовредновања студија, студијских програма, рада наставног и ненаставног особља и услова рада као дела стратегије Факултета за праћење, обезбеђивање, унапређење и развој квалитета студија свих студијских програма. Ови документи садрже: део о вредновању од стране студената, део о вредновању запослених на Факултету. У периодичним самовредновањима обавезно је укључивање резултата анектирања студената. Поред Правилника и усвојене Стратегије за обезбеђивање квалитета и именовања Комисије за обезбеђивање квалитета и самовредновање, а ради унапређења стандарда квалитета рада, Филозофски факултет је усвојио различите процедуре и мере и прецизно је одредио субјекте обезбеђивања квалитета:

* усвојио је стандарде и поступке за обезбеђивање и унапређење квалитета рада,
* усвојио је план рада и процедуре за праћење и унапређење квалитета,
* усвојио је поступке који обезбеђују поштовање плана и распореда наставе,
* усвојио је поступке и процедуре којима Факултет крајем сваког семестра спроводи анкете студената о свим сегментима квалитета педагошког рада наставника и сарадника на Факултету,
* предстоји усвајање поступка и процедура за прикупљање мишљења мастерираних студената о стеченим знањима и прикупљање мишљења послодаваца о стеченим квалификацијама свршених студената Филозофског факултета.

Наставници програма докторских академских студија класичних наука обезбеђују примену утврђених стандарда и поступака за оцењивање квалитета поштујући Статутом предвиђене обавезе руководства Факултета, Комисије за обезбеђивање квалитета и самовредновање, катедри и стручних служби.

О самовредновању се сачињавају извештаји настали на основу резултата анкета са студентима на свим студијским програмима, које Комисија за обезбеђивање квалитета и самовредновање представља јавности, а Наставно-научно веће, односно Савет Факултета усваја након разматрања и анализе презентованих налаза.

Сви прописи се налазе на интернет адреси: <http://www.f.bg.ac.rs/pravna_akta>.

Извештаји о самовредновању Филозофског факултета, укључујући и последњи из 2019. са документацијом налазе се на Интернет адреси: <http://www.f.bg.ac.rs/zaposleni/fajlovi>

**14.2 SWOT анализа систематског праћења и периодичне провере квалитета**

|  |  |  |  |
| --- | --- | --- | --- |
| **ПРЕДНОСТИ** |  | **СЛАБОСТИ** |  |
| Одељење за класичне науке у сарадњи са Комисијом за обезбеђивање квалитета и самовредновање континуирано ради на обезбеђивању и унапређењу квалитета | +++ | Недовољно развијена методологија поступака интерне провере квалитета која се спроводи континуирано | + |
| Успостављен онлајн систем анкетирања | +++ | Недовољна мотивисаност студената да учествују у активностима везаним за проверу квалитета, укључујући онлајн систем анкетирања | ++ |
| Сва усвојена документа везана за контролу квалитета доступна су јавности на интернет страници Факултета | +++ | Недовољно коришћење података добијених контролом квалитета за планирање будућих активности | + |
| Активно ангажовање студената у Комисији за обезбеђивање квалитета и самовредновање | +++ | Недовољна разрађеност процедура за прикупљање мишљења свршених студената докторских студија и послодаваца о компетенцијама и квалификацијама доктора наука | +++ |
| **МОГУЋНОСТИ** |  | **ОПАСНОСТИ** |  |
| Веће ангажовање ненаставног особља са капацитетом да помогне у контроли квалитета и испуњености стандарда | +++ | Комисија за обезбеђивање квалитета и самовредновање нема довољан капацитет рада, јер јој недостаје административно-техничка подршка | ++ |
| Факултет има веће информатичке могућности које се могу искористити у процесу контроле квалитета и испуњености стандарда | ++ | Недовољна посвећеност студената и наставника развоју културе квалитета | +++ |
| Скала за квантификацију процене:  +++ → високо значајно; ++ → средње значајно; + → мало значајно; 0 → без значајности | | | |

1. **Предлог мера и активности за систематско праћење и периодичну проверу квалитета**

* Формирати бољу софтверску подршку контроли квалитета и испуњености стандарда.

**Акциони план за Стандард 14**

|  |  |  |  |
| --- | --- | --- | --- |
| **Активност** | **Одговоран** | **Рок за извршење** | **Очекиван резултат** |
| Обезбедити финансијска средства за стимулисање рада чланова радне групе за системско праћење квалитета | Управник Одељења и Управа Факултета | 2022. | Одлука управника о персоналним решењима за праћење квалитета програма докторских академских студија класичних наука |

**СТАНДАРД 15. КВАЛИТЕТ ДОКТОРСКИХ СТУДИЈА**

**Стандард 15. Квалитет докторских студија**

Квалитет докторских студија се обезбеђује кроз унапређење научноистраживачког рада, осавремењавање садржаја студијских програма докторских студија и редовно праћење и проверу њихових циљева, постизање научних способности студената докторских студија и овладавање специфичним академским и практичним вештинама потребним за будући развој њихове каријере.

**15.1. Опис стања**

Одељење за класичне науке Филозофског факултета Универзитета у Београду у претходном периоду је два пута акредитовано за Студијски програм докторских студија у трајању од 3 године (180 ЕСПБ). Законом о високом образовању утврђен је садржај студијских програма. Стандардима за акредитацију студијских програма докторских студија утврђена је структура и остали елементи. Докторске студије регулисане су Правилима докторских студија и Статутом факултета. За праћење и унапређење квалитета докторских студија надлежна је Комисија за докторске студије. Осим Комисије за квалитет докторских студија, надлежни су и: Декан, Продекан за наставу, Комисија за обезбеђивање квалитета и самовредновање, управници одељења и наставници који учествују у реализацији програма докторских студија Филозофског факултета. Докторске студије класичних наука организоване су по семестрима, трају шест семестара, односно три школске године. Настава се изводи у различитим формама (предавања, вежбе, дискусије итд.).

У договору са ментором, избор предмета се врши са листе изборних предмета докторских студија Факултета и/или Универзитета, а у складу са Правилником о изборним предметима Факултета. У конципирању програма поштован је стандард о процентуалном учешћу појединих типова предмета (академско-општеобразовни, теоријско-методолошки, научно-стручни и стручно-апликативни).

Програм нуди напредна, савремена и компаративна знања из специфичних области којима су кандидати одлучили да се баве, као и из области опште теорије и методологије матичне дисциплине и сродних друштвено-хуманистичких наука. Програм не подразумева предуслове за упис појединих предмета или група предмета.

Студент може прећи са других студијских програма на овај програм уколико положи диференцијалне испите које утврђује Веће Одељења за класичне науке на основу увида у садржај студијског програма са којег се прелази. Процедура преласка утврђена је Статутом Факултета.

На Одељењу за класичне науке Филозофског факултета Универзитета у Београду докторске студије се изводе на научно утемељеним програмима према наставним плановима који су у потпуности усклађени са Стандардима за акредитацију докторских студија. Циљеви програма докторских студија усклађени су са мастер задацима и циљевима факултета у научној делатности. Такав приступ усмерен је на изградњу научног кадра који би био признат на националном и међународном нивоу, оспособљен у потпуности како за самостални, тако и за тимски научно-истраживачки рад, који је у складу са етиком коју таква врста рада подразумева. Овако представљени општи циљеви програма подразумевају образовање високоспецијализованог научног и стручног кадра и отварање могућности за стварање успешних научних тимова и појединаца који ће доприносити даљем развоју, конкурентности и угледу српске науке и њеној већој међународној видљивости.

Као још један показатељ спремности високошколске установе за спровођење докторских студија говори и податак да је одређени број наставника активно ангажовано на научно-истраживачким пројектима. Квалитет научно-истраживачког рада наставника у складу је са условима дефинисаним акредитацијом. Сарадња са научно-истраживачким установама остварује се кроз пројекте.

Студенти докторских студија саопштавају радове на домаћим и међународним научним конференцијама, као и у домаћим и међународним часописима.  Студенти су такође укључени у развој матичних научних области кроз учешће у домаћим и међународним научно-истраживачким пројектима.

Наставни процес на докторским студијама, између осталог, реализује се са циљем развоја вештина и спретности у употреби знања, а уз поштовање принципа етичког кодекса и добре научне праксе. Основни циљ наставног просеца докторских студија класичних наука јесте подстицање креативног, критичког и иновативног мишљења код кандидата, праћење и унапређивање њихових способности за адекватну примену методолошких и теоријских знања на проблематику која се истражује у оквиру докторске дисертације.

Уписивање студената на студијски програм докторских студија реализује се у складу са Законом, а преко заједничког конкурса који расписује Сенат Универзитета у Београду, узимајући у обзир друштвене потребе и потребе у развоју науке. За извођење докторских студија обезбеђени су одговарајући људски, просторни, технички, библиотечки, информатички и други ресурси, примерени карактеру докторских студија и предвиђеном броју студената.

У циљу непрекидног праћења напредовања студената у стеченим знањима и вештинама менторски рад се стално унапређује и стимулише. Активности и резултати студента докторских студија се прате континуирано током трајања програма. Студенти савлађују студијски програм докторских студија полагањем испита, одбраном предложене теме и одбраном докторске дисертације, чиме стичу одређени број ЕСПБ. Број ЕСПБ сваког предмета је утврђен на основу радног оптерећења студента током савлађивања предмета, и то применом *Јединствене методологије за израчунавање ЕСП бодова* за све предмете и све програме Факултета. Оцена из сваког предмета се може стећи на основу усмене и/или писмене провере знања и на основу испуњености предиспитних обавеза. Дисертација је завршни део студијског програма докторских студија. Дисертација представља самостални научноистраживачки рад. Остварени научни допринос оцењује комисија за оцену и одбрану у извештају о докторској дисертацији. Начин и поступак припреме и одбране дисертације уређује се Статутом Факултета којим се дефинише прихватање теме за дисертацију, оцена урађене дисертације и испуњеност услова за приступање јавној усменој одбрани. Докторандима је обезбеђено коришћење обимног библиотечког фонда потребног током докторских студија, као и за израду докторске дисертације (уџбеници, домаће и стране књиге, монографије, часописи, речници, енциклопедије, лексикони и друга литература). Студентима докторских студија омогућена је употреба компјутера, као и коришћење база података потребних за научноистраживачки рад и израду докторске дисертације, путем академске мреже.

Сталним праћењем и мотивисањем рада наставника број потенцијалних ментора из године у године расте. Повећање број ментора у односу на број студената утиче на мању оптерећеност ментора, а самим тим и на квалитетнији рад са мањим бројем студената. Избор ментора реализује се према дефинисаним правилима.

Одбрањене докторске дисертације депонују се у библиотеци Одељења, као и другим репозиторијумима који су предвиђени правилима Универзитета у Београду. Установа обезбеђује јавну доступност реферата о прихватању дисертације у складу са правилима о поступку оцене и одбране, као и са правилима провере оригиналности докторских дисертација.

**15.2. SWOT анализа систематског праћења и периодичне провере квалитета**

|  |  |  |  |
| --- | --- | --- | --- |
| ПРЕДНОСТИ | СЛАБОСТИ | | |
| Дуга традиција извођења наставе и наставно-истраживачког рада и јединственост програма на националном нивоу. | +++ |  |  |
| Континуирано осавремењавање предмета и увођење нових | +++ |  |  |
| Велики број потенцијалних ментора са одговарајућим квалификацијама | +++ | Недовољно добро савладавање вештина учествовања у тимском раду | ++ |
| Доступност информација о садржини предмета и једноставној и ефикасној комуникацији са наставницима и менторима | ++ | Усавршавање и усклађивање постојећих правила докторских студија са насталим променама | +++ |
| Укљученост докторанада у научно-истраживачке пројекте | +++ |  |  |
| МОГУЋНОСТИ | | ОПАСНОСТИ | |
| Умрежавање са професионалним/ стручним удружењима | ++ | Изостајање адекватне финансијске подршке од стране државе за одређене активности које иду уз мобилност студената | ++ |
| Праћење професионалног развоја бивших студената и јачање континуиране сарадње са бившим студентима | ++ |  |  |
| Повезивање са тржиштем рада | +++ |  |  |
| Скала за квантификацију процене:  +++ → високо значајно; ++ → средње значајно; + → мало значајно; 0 → без значајности | | | |

**15.3. Предлог мера и активности за систематско праћење и периодичну проверу квалитета**

У наредном периоду потребно је унапредити и ускладити постојећа правила докторских студија у складу са новонасталим променама и актима.

Постоји потреба за осавремењивањем учионица и кабинета на Одељењу, као и канцеларијских просторија Института за антику и класично нслеђе.

Потпуније и учесталије коришћење Moodle платформи и других платформи за реализацију онлајн наставе (Google classroom, Google meet).

Интензивирати постојеће и успоставити нове видове сарадње са иностраним универзитетима.

Неопходно је извршити и одређене измене студијских програма докторских студија у циљу равномернијег оптерећења студената по семестрима у циљу смањења броја пренетих бодова и обновљених година.

|  |  |  |  |
| --- | --- | --- | --- |
| **Акциони план за Стандард 15** | | | |
| **Активност** | **Одговоран** | **Рок за извршење** | **Очекиван резултат** |
| Усавршавање и усклађивање постојећих правила докторских студија са насталим примонама | Декан  Продекан за наставу  Правна служба и секретар Факултета | Следећа акредитација | Унапређење квалитета  докторских студија |
| Унапређење студијског програма (равномерније оптерећење по годинама и увођење обавезне стручне праксе) | Декан,  Продекан за наставу | Следећа акредитација | Смањење обнављања година и додатних трошкова студената |
| Размотрити могућност удруживања са другим универзитетима у земљи и иностранству (докторска школа, комбиновани програми, гостујућа предавања и сл.) | Декан  Продекан за наставу  Наставници и сарадници | Следећа акредитација | Повећање броја уписаних и свршених студената, као и квалитета докторских студија |
|  |  |  |  |
| Боље повезивање са тржиштем рада | Декан  Продекан за наставу  Наставници и сарадници | Следећа акредитација | Усклађивање садржаја докторских студија за захтевима тржишта рада и боља сарадња са организацијама које запошљавају студенте докторскихс студија. |

**Табеле и прилози за стандард 15:**

[Табела 15.1.](prilozi%20i%20tabele%20DAS/Tabela%2015.1.KL.docx) Списак свих акредитованих студијских програма докторских студија,

[Табела 15.2](prilozi%20i%20tabele%20DAS/Tabela%2015.2..docx) Списак организационих јединица, које се баве уједначавањем квалитета свих докторских студија на високошколској установи (Савет докторских студија, докторска школа... )

[Табела  15.3](prilozi%20i%20tabele%20DAS/Tabela%2015.3.KL.docx) Списак чланова организационих јединица за квалитет докторских студија високошколске установе и студијских програма

[Прилог 15.1а](prilozi%20i%20tabele%20DAS/Prilog%2015.1.a.doc) и [Прилог 15.1б](prilozi%20i%20tabele%20DAS/Prilog%2015.1.b.doc) Правилник докторских студија

[Прилог 15.2](prilozi%20i%20tabele%20DAS/Prilog%2015.2..doc) Извод из Статута који регулише докторске студије

[Прилог 15.4](prilozi%20i%20tabele%20DAS/Prilog%2015.4..docx) Правилник о избору ментора

[Прилог 15.5](prilozi%20i%20tabele%20DAS/Prilog%2015.5..docx) Поступак израде и одбране докторске дисертацијеи докторског уметничког пројекта